sukhrobnurali/uzbek-legal-corpus huggingface dataset:
OʻZBEKISTON RESPUBLIKASIDA TAShQI SAVDO FAOLIYATINI YaNADA ERKINLAShTIRISh ChORA-TADBIRLARI TOʻGʻRISIDA
(decree, 2021-04-30)

Tashqi savdo faoliyatini yanada erkinlashtirish, eksport-import operatsiyalari amalga oshirilishi ustidan maʼmuriy nazorat usullarini qisqartirish hamda tashqi savdoni tartibga solish mexanizmini takomillashtirish maqsadida: 1. 2003-yilning 1-oktabridan import kontraktlarini Oʻzbekiston Respublikasi Tashqi iqtisodiy aloqalar, investitsiyalar va savdo vazirligida oldindan roʻyxatga olish bekor qilinsin. 2. 2003-yilning 1-oktabridan boshlab Oʻzbekiston Respublikasi hududida import kontraktlarining bojxona monitoringi tizimi joriy etilsin. Bunday tizim import qilinadigan tovarlarni bojxona orqali baholashni, shuningdek vakolatli organlarning axborot ayirboshlash borasidagi hamkorligini koʻzda tutadi. Oʻzbekiston Respublikasi Davlat bojxona qoʻmitasi import kontraktlarining bojxona monitoringini oʻtkazishni taʼminlaydigan vakolatli organ etib belgilansin. 3. Oʻzbekiston Respublikasi Prezidentining “Import operatsiyalarini tartibga solishga doir qoʻshimcha chora-tadbirlar toʻgʻrisida” 1998-yil 18-fevraldagi PF-1930-son Farmonining 3 va 4-bandlari oʻz kuchini yoʻqotgan deb hisoblansin. 4. Oʻzbekiston Respublikasi Vazirlar Mahkamasi bir hafta muddatda mazkur Farmonning ijrosi yuzasidan tegishli qaror qabul qilsin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ. T. Sultonov zimmasiga yuklatilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Baliqchilik tarmogʻida monopoliyadan chiqarish va xususiylashtirishni chuqurlashtirish chora-tadbirlari toʻgʻrisida” 2003-yil 13-avgustdagi 350-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Oʻzbekiston Respublikasida parranda goʻshti yetishtirishni yanada koʻpaytirish chora-tadbirlari toʻgʻrisida” 1999-yil 6-maydagi 220-son qarori 2-bandining beshinchi xatboshidagi “Oʻzbaliq” aksiyadorlik kompaniyasi korxonalarining” soʻzlari “baliqchilik tarmogʻi baliqchilik va baliq ovlash korxonalarining” soʻzlari bilan almashtirilsin.
Qurilish sohasidagi faoliyatni litsenziyalash toʻgʻrisidagi nizomlarni tasdiqlash haqida
(resolution, 2023-11-25)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 5-moddasiga hamda Oʻzbekiston Respublikasi Prezidentining “Kapital qurilishda iqtisodiy islohotlarni yanada chuqurlashtirishning asosiy yoʻnalishlari toʻgʻrisida” 2003-yil 6-maydagi PF-3240-son Farmoniga muvofiq Vazirlar Mahkamasi qaror qiladi: 3. Belgilab qoʻyilsinki: Komissiya qurilish sohasida litsenziyalar berish va ularni bekor qilish, ularning amal qilishini toʻxtatish toʻgʻrisida qarorlar qabul qiladi; Oʻzbekiston Respublikasi Qurilish vazirligi Komissiyaning ishchi organi funksiyasini bajaradi, uning qarorlariga muvofiq litsenziyalarni rasmiylashtiradi, ularni qayta rasmiylashtiradi, litsenziya bitimlari tuzadi, litsenziyalar reyestrini yuritadi, litsenziatlar tomonidan litsenziya talablari va shartlariga rioya etilishini nazorat qiladi, litsenziyalarning amal qilishini toʻxtatib turadi va tiklaydi. 4. Vazirlar Mahkamasining qurilish sohasidagi faoliyatni litsenziyalash komissiyasi ikki hafta muddatda: Komissiya toʻgʻrisidagi nizomni ishlab chiqsin va tasdiqlasin; litsenziyalanadigan faoliyatning tegishli turlari boʻyicha ishchi guruhlar tarkibini tasdiqlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
MUDDATLI HARBIY, MUQOBIL XIZMATNING BELGILANGAN MUDDATLARINI OʻTAB BOʻLGAN FUQAROLARNI BOʻShATISh HAMDA OʻZBEKISTON RESPUBLIKASI QUROLLI KUChLARIGA NAVBATDAGI ChAQIRUV TOʻGʻRISIDA
(resolution, 2021-02-22)

“Umumiy harbiy majburiyat va harbiy xizmat toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Oʻzbekiston Respublikasining Qurolli Kuchlari saflaridan: muddatli harbiy xizmatning belgilangan muddatlarini oʻtab boʻlgan fuqarolar – rezervga; muqobil xizmatning belgilangan muddatlarini oʻtab boʻlgan fuqarolar — zaxiraga boʻshatilsin. 2. 1976—1985-yillarda tugʻilgan, chaqirilish muddatini uzaytirish huquqiga ega boʻlmagan Oʻzbekiston Respublikasi fuqarolari 2003-yilning oktyabr-noyabr oylarida muddatli harbiy va muqobil xizmatga chaqirilsin. Muddatli harbiy xizmatni oʻtashga yaroqli hamda chaqirilish muddatini kechiktirish va chaqirilishdan ozod etilish huquqiga ega boʻlmagan, biroq ushbu chaqiruv mobaynida Qurolli Kuchlar safiga chaqirilmaydigan shaxslar safarbarlik chaqiruvi rezerviga olinsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Mudofaa vazirligi bilan birgalikda Qurolli Kuchlarning chaqiriluvchilar bilan sifatli butlanishini taʼminlash maqsadida joylardagi chaqiruv komissiyalarining samarali ishlashini tashkil etsinlar. 4. Oʻzbekiston Respublikasi Sogʻliqni saqlash vazirligi (F.Gʻ.Nazirov) Mudofaa vazirligi (Q.Gʻ.Gʻulomov) bilan birgalikda chaqiruv uchastkalarini zarur tibbiyot asbob-anjomlari va buyumlari bilan taʼminlasin, chaqiriluvchilarning laboratoriya tekshiruvlari sifatli oʻtkazilishini, ularning turli ixtisoslikdagi yuqori malakali vrachlar tomonidan har tomonlama tibbiy tekshirib koʻrilishini tashkil etsin. Chaqiriluvchilarni tibbiy tekshirishning xolisligi muqobil tibbiy komissiyalarning samarali ishlashini tashkil etish orqali taʼminlansin.
OʻZBEKISTON RESPUBLIKASI HUDUDIDA LOMBARDLARNI ROʻYXATDAN OʻTKAZISh VA ULAR FAOLIYATINI LITSENZIYALASh MASALALARI TOʻGʻRISIDA
(resolution, 2022-03-01)

Oʻzbekiston Respublikasi Fuqarolik kodeksining 289-moddasiga, “Oʻzbekiston Respublikasi Markaziy banki toʻgʻrisida”gi Oʻzbekiston Respublikasi Qonunining 50-moddasiga, Vazirlar Mahkamasining “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2002-yil 28-iyundagi 236-son qaroriga muvofiq hamda Oʻzbekiston Respublikasi hududida lombardlarni roʻyxatdan oʻtkazish va ular faoliyatini litsenziyalashni tartibga solish maqsadida Vazirlar Mahkamasi qaror qiladi: 2. Belgilab qoʻyilsinki: lombardlarning davlat roʻyxatidan oʻtkazilganligi uchun “Davlat boji toʻgʻrisida”gi Oʻzbekiston Respublikasi Qonunida belgilangan miqdorda davlat boji undiriladi. litsenziyalovchi organ tomonidan litsenziya talabgorining arizasi koʻrib chiqilganligi uchun ariza berilgan kunda qonun hujjatlarida belgilangan bazaviy hisoblash miqdorining 50 foizi miqdorida yigʻim undiriladi; lombardlar faoliyatini amalga oshirish huquqini beruvchi litsenziya berilganligi uchun “Davlat boji toʻgʻrisida”gi Oʻzbekiston Respublikasi Qonunida belgilangan miqdorda davlat boji undiriladi. 3. Markaziy bank tomonidan belgilangan tartibda tasdiqlash uchun: lombardlar faoliyatini litsenziyalash tartibi toʻgʻrisidagi nizom; fuqarolarga tegishli boʻlgan ashyolar garovga qoʻyilgan holda lombardlar tomonidan fuqarolarga kredit berish qoidalari; lombardlar tomonidan hisobotlar taqdim etish tartibi ishlab chiqilganligi maʼlumot uchun qabul qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. S. Azimov va Markaziy bank raisi F. M. Mullajonov zimmasiga yuklansin.
SAMARQAND DAVLAT CHET TILLAR INSTITUTIGA LINGAFON ASBOB-USKUNALARI YETKAZIB BERISH UCHUN YAPONIYA HUKUMATINING MADANIYAT SOHASIDAGI BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

Samarqand davlat chet tillar institutiga lingafon asbob-uskunalari yetkazib berish uchun Yaponiya Hukumatining madaniyat sohasidagi 24,7 mln Yaponiya yeni miqdoridagi begʻaraz yordamidan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari E.M.Gʻaniyev Ayirboshlash notalarini Oʻzbekiston Respublikasi Hukumati nomidan imzolashga vakil qilinsin. 2. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga hamda Tashqi iqtisodiy aloqalar agentligiga Yaponiya tomoni bilan kelishilgan muddatlarda begʻaraz yordamni olish uchun barcha tartib-qoidalarni rasmiylashtirish; Oʻzbekiston Respublikasi Tashqi iqtisodiy faoliyat milliy bankiga yuqorida koʻrsatilgan begʻaraz yordamga hisob-kitob yuzasidan xizmat koʻrsatish yuklansin. 3. Begʻaraz yordam doirasida Oʻzbekiston Respublikasiga olib kelinayotgan asbob-uskunalar barcha soliqlar va bojxona toʻlovlaridan ozod qilinsin, bojxonada rasmiylashtirganlik uchun yigʻimlar bundan mustasno. 4. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 5. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi Yaponiyalik mutaxassislarni davlat boji undirmasdan yashash joyida vaqtincha roʻyxatdan oʻtkazsin va vaqtincha roʻyxatdan oʻtkazishni uzaytirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
Nukus shahrini “Doʻstlik” ordeni bilan mukofotlash toʻgʻrisida
(decree, 2003-09-11)

Mamlakatimizning iqtisodiy va ijtimoiy taraqqiyotiga qoʻshayotgan munosib hissasi, murakkab ekologik sharoitga qaramasdan, hayotning koʻplab sohalarida yuqori natijalarga erishayotgani, yurtimizda yashayotgan barcha millat va elatlar oʻrtasida doʻstlik va totuvlikni mustahkamlash, milliy qadriyatlarni asrab-avaylash va boyitish, yosh avlodni Vatanga muhabbat va sadoqat ruhida tarbiyalash borasida shahar ahli amalga oshirayotgan katta ishlarni inobatga olib hamda 70 yilligi munosabati bilan Nukus shahri “Doʻstlik” ordeni bilan mukofotlansin.
Oʻzbekiston Respublikasi Vazirlar Mahkamasining 2003-yil 10-sentabrdagi 525-f-son farmoyishi
(order, 2003-09-10)

Oʻzbekiston Respublikasi Vazirlar Mahkamasining “Din sohasidagi maʼnaviy-maʼrifiy, taʼlim ishlarini va faoliyatni yanada takomillashtirishda ijtimoiy koʻmak va imtiyozlar berish toʻgʻrisida” 2003-yil 22-avgustdagi 364-son qarorining 3-bandini bajarish maqsadida: 1. Belgilab qoʻyilsinki, Oʻzbekiston Respublikasi hududidagi diniy tashkilotlar 2003-yilning 1-sentabridan boshlab ularga koʻrsatiladigan kommunal xizmatlar (tabiiy gaz, ichimlik suvi, issiqlik energiyasi, elektr energiyasi, telefon, oqova suv va maishiy chiqindilarni tashish)ga toʻlovlarni aholi uchun belgilangan tariflar boʻyicha toʻlaydilar. 2. Mazkur farmoyishning bajarilishini nazorat qilish Oʻzbekiston Respublikasining Bosh vaziri Oʻ. Sultonov zimmasiga yuklansin.
“OʻZBEKISTON RESPUBLIKASI MARKAZIY BANKI TOMONIDAN JISMONIY ShAXSLAR — REZIDENTLARGA NAQD XORIJIY VALYUTANI MAMLAKAT HUDUDIDAN TAShQARIGA OLIB ChIQIShGA RUXSATNOMALAR BERISh TARTIBI TOʻGʻRISIDA NIZOMNING YANGI TAHRIRINI TASDIQLASh TOʻGʻRISIDAGI” QARORGA OʻZGARTIRIShLAR KIRITISh HAQIDA
(resolution, 2015-06-08)

Oʻzbekiston Respublikasining “Valyutani tartibga solish toʻgʻrisida” Qonunining 7-bandi, “Oʻzbekiston Respublikasining Markaziy banki toʻgʻrisida” Qonunining 40-bandi va Oʻzbekiston Respublikasi Vazirlar Mahkamasining 2003-yil 15-avgustdagi 353-sonli “Tashqi iqtisodiy faoliyatni amalga oshirishda valyuta operatsiyalarini erkinlashtirish chora-tadbirlari toʻgʻrisida”gi qaroriga muvofiq Markaziy bank Boshqaruvi qaror qiladi: 1. “Oʻzbekiston Respublikasi Markaziy banki Boshqaruvining 2000-yil 3-iyuldagi 12/1-son qarori bilan tasdiqlangan Oʻzbekiston Respublikasi Markaziy banki tomonidan jismoniy shaxslar-rezidentlarga naqd xorijiy valyutani mamlakat hududidan tashqariga olib chiqishga ruxsatnomalar berish tartibi toʻgʻrisida Nizomning yangi tahririni tasdiqlash toʻgʻrisidagi” Boshqaruv qarori (2003-yil 3-iyuldagi roʻyxat raqami 1253)ga oʻzgartirishlar ilovaga* muvofiq kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingandan soʻng, 10 kundan keyin kuchga kiradi.
Shanxay hamkorlik tashkiloti Mintaqaviy antiterror tuzilmasi ijroiya qoʻmitasi faoliyatini taʼminlash choralari toʻgʻrisi
(resolution, 2016-05-02)

Shanxay hamkorlik tashkiloti Mintaqaviy antiterror tuzilmasi Ijroiya qoʻmitasi (SHHT MATT Ijroiya qoʻmitasi) faoliyatini taʼminlash maqsadida Vazirlar Mahkamasi qaror qiladi: 1. SHHT MATT faoliyatini tashkil etish komissiyasining SHHT MATT Ijroiya qoʻmitasini Toshkent shahri, Mirzo-Ulugʻbek tumani, Xodjayev koʻchasi, 24-uy (sobiq 113-sonli maktab binosi) manzilidagi binoga joylashtirish toʻgʻrisidagi taklifiga rozilik berilsin. 2. SHHT MATT Ijroiya qoʻmitasi joylashgan bino va binolarni rekonstruksiya qilish boʻyicha buyurtmachi Oʻzbekiston Respublikasi Milliy xavfsizlik xizmati hisoblanishi maʼlumot uchun qabul qilinsin. Iqtisodiyot vazirligi (R.S. Azimov) Moliya vazirligi (M.B. Nurmuratov) bilan birgalikda 2003-yilda Milliy xavfsizlik xizmatiga SHHT MATT Ijroiya qoʻmitasi binosini rekonstruksiya qilish uchun kapital qoʻyilmalar limitini respublikaning 2003-yilga moʻljallangan Investitsiya dasturini amalga oshirish uchun nazarda tutilgan budjet mablagʻlari doirasida taqdim etsin. 3. Toshkent shahar hokimligi (R.M. Shoabduraxmonov): uch oy muddatda SHHT MATT Ijroiya qoʻmitasi joylashgan bino, xonalar va uning atrofidagi hududlarni rekonstruksiya qilish, kapital taʼmirlash va obodonlashtirish ishlarini yakunlasin; SHHT MATT Ijroiya qoʻmitasi bilan koʻrsatilgan binoni 5 yil muddatga tekin ijaraga berish, keyinchalik zarurat tugʻilganda ijara muddatini uzaytirish toʻgʻrisida shartnoma oʻrnatilgan tartibda tuzilishini taʼminlasin. 4. Oʻzbekiston Respublikasi Moliya vazirligi (M.B. Nurmuratov): SHHT Kotibiyati va MATT Ijroiya qoʻmitasi xarajatlarida Oʻzbekiston Respublikasining ulushini xalqaro tashkilotlarga aʼzolik badallari toʻlash uchun nazarda tutilgan Oʻzbekiston Respublikasi respublika budjeti mablagʻlari hisobidan moliyalashtirish manbasi belgilasin; respublika budjeti xarajatlari roʻyxatiga tegishli oʻzgartirishlar kiritsin; 2003-yil noyabr-dekabr oylarida SHHT Kotibiyati va MATT Ijroiya qoʻmitasi xarajatlaridagi Oʻzbekiston Respublikasining ulushini 2003-yil uchun respublika budjetidan ajratiladigan mablagʻlar doirasida moliyalashtirishni taʼminlasin; 2004-yildan boshlab Oʻzbekiston Respublikasining respublika budjetida Oʻzbekiston Respublikasining SHHT tuzilmalariga aʼzolik badallari toʻlash uchun budjet mablagʻlarini oʻrnatilgan tartibda nazarda tutsin. 5. Milliy xavfsizlik xizmati (R.R. Inoyatov) Ichki ishlar vazirligi (Z.A. Almatov) bilan birgalikda SHHT MATT Ijroiya qoʻmitasi va uning xodimlari xavfsizligini taʼminlash boʻyicha kompleks chora-tadbirlar ishlab chiqsin va amalga oshirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari Q.N. Tulaganov va Oʻzbekiston Respublikasi Prezidenti huzuridagi Milliy xavfsizlik kengashi kotibining birinchi oʻrinbosari M.X. Raxmonqulovga yuklansin.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTIRIShLAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining quyidagi farmonlariga oʻzgartirishlar kiritilsin: 2. “Oʻzbekiston Respublikasi Sogʻliqni saqlash tizimini isloh qilish davlat dasturi toʻgʻrisida” Oʻzbekiston Respublikasi Prezidentining 1998-yil 10-noyabrdagi PF-2107-son Farmoni 9-bandidagi “Makroiqtisodiyot va statistika vazirligi” soʻzlari “Iqtisodiyot vazirligi” soʻzlari bilan almashtirilsin. 4. “Rangli metallar parchalari va chiqindilari oʻgʻirlanishi hamda noqonuniy chetga olib chiqib ketilishining oldini olish chora-tadbirlari toʻgʻrisida” Oʻzbekiston Respublikasi Prezidentining 2000-yil 4-martdagi PF-2559-son Farmoni 5-bandining ikkinchi xatboshidagi “Makroiqtisodiyot va statistika vazirligi” soʻzlari “Iqtisodiyot vazirligi” soʻzlari bilan almashtirilsin. 5. “Respublika paxta tozalash sanoatini monopoliyadan chiqarish va boshqarishni takomillashtirish chora-tadbirlari toʻgʻrisida” Oʻzbekiston Respublikasi Prezidentining 2001-yil 11-iyundagi PF-2874-son Farmoni 2-bandining oltinchi xatboshidagi “Makroiqtisodiyot va statistika vazirligi” soʻzlari “Iqtisodiyot vazirligi” soʻzlari bilan almashtirilsin.
“FIDOKORONA XIZMATLARI UChUN” ORDENINI TAʼSIS ETISh TOʻGʻRISIDA
(law, 2021-04-21)

Oʻzbekiston Respublikasi Oliy Majlisi qaror qiladi: 1. “Fidokorona xizmatlari uchun” ordeni taʼsis etilsin. 2. “Fidokorona xizmatlari uchun” ordeni toʻgʻrisidagi nizom tasdiqlansin (ilova qilinadi). 3. “Fidokorona xizmatlari uchun” ordenining tavsifi tasdiqlansin (ilova qilinadi). 4. 1995-yil 22-dekabrda qabul qilingan “Davlat mukofotlari toʻgʻrisida”gi Oʻzbekiston Respublikasi Qonunining (Oʻzbekiston Respublikasi Oliy Majlisining Axborotnomasi, 1995-yil, № 12, 266-modda; 1996-yil, № 5-6, 63-modda, № 9, 120-modda; 1998-yil, № 9, 163-modda; 2000-yil, № 7-8, 202-modda) 11-moddasi “El-yurt hurmati” ordeni” degan soʻzlardan keyin “Fidokorona xizmatlari uchun” ordeni” degan soʻzlar bilan toʻldirilsin. 1. “Fidokorona xizmatlari uchun” ordeni bilan mamlakatning iqtisodiy va madaniy yuksalishiga, mudofaa qudratini kuchaytirish va milliy xavfsizligini taʼminlashga, jamiyatda tinchlik va barqarorlikni, millatlararo hamjihatlikni mustahkamlashga, xalq farovonligini oshirishga katta hissa qoʻshgan, oʻzining isteʼdodi, bilim va tajribasini Vatanimiz ravnaqiga baxsh etib, fidoiylik namunasini koʻrsatib kelayotgan fuqarolar va harbiy xizmatchilar mukofotlanadi. “Fidokorona xizmatlari uchun” ordeni bilan Oʻzbekiston Respublikasi fuqarosi boʻlmagan shaxslar ham mukofotlanishi mumkin. 2. “Fidokorona xizmatlari uchun” ordeni bilan mukofotlashga taqdim etish, mukofotlash va ordenni topshirish “Davlat mukofotlari toʻgʻrisida”gi Oʻzbekiston Respublikasi Qonunida nazarda tutilgan tartibda amalga oshiriladi. 3. “Fidokorona xizmatlari uchun” ordeni bilan mukofotlangan shaxslar bazaviy hisoblash miqdorining qirq besh karrasi miqdorida bir yoʻla toʻlanadigan pul mukofoti oladilar va qonunchilikda belgilab qoʻyilgan imtiyozlardan foydalanadilar. 4. “Fidokorona xizmatlari uchun” ordeni koʻkrakning chap tomoniga taqiladi. 5. “Fidokorona xizmatlari uchun” ordeni bilan vafotidan keyin mukofotlangan taqdirda orden, mukofotlash toʻgʻrisidagi hujjat va bir yoʻla toʻlanadigan pul mukofoti mukofotlanganning oilasiga topshiriladi. “Fidokorona xizmatlari uchun” ordeni 1 mikron qalinlikdagi oltin qoplangan 925 probali kumushdan tayyorlanadi hamda sakkiz qirrali yoqut rangli yulduz shaklida boʻladi. Yulduz burchaklari orasida oq emal qoplamasi uzra taralayotgan nurlar aks etgan. Yulduzning qarama-qarshi qirralari oraligʻi — 52 millimetr. Ordenning markazidagi doirada tilla rangdagi Humo qushi tasvirlangan. Uning ortida — markazdan yuqoriroqdagi moviy manzara bagʻrida Oʻzbekiston Respublikasining oltinrang xaritasi joylashgan. Tasvir atrofidagi oq emalli hoshiya uzra oltin rangdagi harflar bilan “FIDOKORONA XIZMATLARI UCHUN” soʻzlari yozilgan. Ordenning quyi qismida oq rangli paxta chanoqlari va tilla rangli bugʻdoy boshoqlari tasvirlangan. Orqa tomonining pastki qismida Ordenning tartib raqami 1 millimetr kattalikdagi botiq shrift bilan yozigʻliq. Orden Oʻzbekiston Respublikasining Davlat bayrogʻi ranglaridagi shoyi lenta sirilgan qadagʻichga halqa va ilmoqcha yordamida ulanadi.
AFGʻONISTON OʻTISH ISLOM DAVLATINING HIROT SHAHRIDA ALISHER NAVOIY MAQBARASINI QURISH TOʻGʻRISIDA
(resolution, 2021-02-22)

Buyuk mutafakkir va shoir Alisher Navoiy xotirasini abadiylashtirish, Afgʻoniston Oʻtish Islom Davlatining Hirot shahridagi uning maqbarasini tiklash va qurish, shuningdek unga yondosh hududni obodonlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat arxitektura va qurilish qoʻmitasining Afgʻoniston Oʻtish Islom Davlatining Hirot shahrida Alisher Navoiy maqbarasini qurishga doir loyiha taklifi maʼqullansin. 2. Quyidagilar: Oʻzbekiston Respublikasi Madaniyat ishlari vazirligi — maqbarani qurish boʻyicha buyurtmachi etib; “Taʼmirshunoslik” ochiq aksiyadorlik jamiyati — bosh loyihalashtiruvchi etib; Avtomobil yoʻllari qurish va ulardan foydalanish davlat-aksiyadorlik kompaniyasi (“Oʻzavtoyoʻl” DAK) — bosh pudratchi etib belgilansin. 3. Oʻzbekiston Respublikasi Madaniyat ishlari vazirligi Oʻzbekiston Respublikasi Davlat arxitektura va qurilish qoʻmitasining loyiha taklifi asosida maqbara qurilishiga doir loyiha hujjatlari ishlab chiqilishini taʼminlasin. 4. Oʻzbekiston Respublikasi Iqtisodiyot vazirligi, Moliya vazirligi, Madaniyat ishlari vazirligi maqbara qurilishini 2004-yilning IV choragida tugallash muddati bilan maqbara qurilishiga doir loyiha hujjatlari ishlab chiqilishini va uni qurishni Oʻzbekiston Respublikasining 2003-2004-yillar investitsiya dasturlariga kiritsinlar. 5. Oʻzbekiston Respublikasi Moliya vazirligi Madaniyat ishlari vazirligining buyurtmanomasiga koʻra maqbara qurilishi va unga yondosh hududni obodonlashtirish bilan bogʻliq loyiha-qidiruv ishlarini amalga oshirish uchun 2003-yilda zarur mablagʻlar ajratsin. 6. Oʻzbekiston Respublikasi Tashqi ishlar vazirligi: Oʻzbekiston Respublikasi Madaniyat ishlari vazirligi bilan birgalikda maqbara qurilishi va unga yondosh hududni obodonlashtirish loyiha hujjatlari; maqbara qurilishi bilan bogʻliq loyihalashtirish va qurilish tashkilotlari mutaxassislarining Afgʻoniston Oʻtish Islom Davlati hududida boʻlishi va harakatlanishi, shuningdek qurilish konstruksiyalari va materiallarining tashilishi Afgʻoniston Oʻtish Islom Davlati Hukumati bilan belgilangan tartibda kelishilishini taʼminlasin. 7. Oʻzbekiston Respublikasi Tashqi ishlar vazirligi va Ichki ishlar vazirligi Afgʻoniston Oʻtish Islom Davlatiga boradigan mutaxassislarga chiqish vizalarini rasmiylashtirsinlar. 8. “Oʻzavtoyoʻl” davlat-aksiyadorlik kompaniyasi, “Oʻzbekiston temir yoʻllari” davlat-aksiyadorlik kompaniyasi, Oʻzbekiston Respublikasi Madaniyat ishlari vazirligi qurilish konstruksiyalari va materiallarini oʻz vaqtida rasmiylashtirish va moʻljallangan joyga yetkazib berish yuzasidan zarur chora-tadbirlar koʻrsinlar. 9. Oʻzbekiston Respublikasi Davlat bojxona qoʻmitasi tasdiqlangan loyiha hujjatlariga muvofiq olib chiqilayotgan qurilish konstruksiyalari va materiallarini belgilangan tartibda bojxonada rasmiylashtirsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.